Մուսթաֆա Քէմալի որդեգիր Սապիհա Կէօքչէնի մասին հրատարակուած լրատուութենէն ետք «Ակօս» թերթի խմբագրատան առջեւ բողոքի ցոյց կատարուած, ապա թերթի խմբագրապետի դէմ դատ յարուցուած, իսկ ոստիկանութիւնը այս բոլոր զարգացումներուն միայն հեռուէն հետեւելով գոհացած էր։ Նոյն թուականին յարատեւօրէն սպառնական նամակներ փութացին խմբագրատուն։ Հրանդ Տինք այս բոլորը փոխանցելով հանդերձ ոստիկանութիւնը որեւէ հարցաքննութիւն չկատարեց այդ նամակներու հեղինակներու հասցէին։